Lindex Group
Lindex Group Oyj ir Somijas mazumtirdzniecības uzņēmums. Tas ir dibināts 1862. gadā. Uzņēmuma galvenais birojs atrodas Helsinkos. 2024. gada 21. martā Stockmann Oyj Abp nosaukums tika mainīts uz Lindex Group Oyj. Uzņēmumu grupa nodarbojas ar mazumtirdzniecību Somijā, Baltijas valstīs, Zviedrijā, Norvēģijā, Islandē, Polijā, Čehijā, Slovākijā, Bosnijā un Hercegovinā, Serbijā, Horvātijā un Tuvajos Austrumos. Lindex Group pārvalda 8 universālveikalus Stockmann: sešus Somijā, vienu Igaunijā un vienu Latvijā. Uzņēmumam Reviva Holding Limited Krievijā pieder vairāki universālveikali, kas ar licenci līdz 2028. gadam izmanto Stockmann zīmolu. Universālveikals Helsinku centrā ir kultūrvēsturiski vērtīga ēka, kas ir lielākais universālveikals Ziemeļvalstīs un otrs lielākais Eiropā. Tas katru gadu uzņem vairāk nekā 17 miljonus apmeklētāju. Divas trešdaļas apgrozījuma veido apģērbu veikalu ķēde Lindex, bet pārējo veido universālveikali Stockmann. Uzņēmuma darbība ir sadalīta divās biznesa vienībās: Universālveikalu Stockmann mazumtirdzniecība: 8 univesālveikali trīs valstīs interneta veikali Somijā, Latvijā un Igaunijā Apģērbu veikalu tīkls Lindex: 436 apģērbu veikali 18 valstīs lindex.com — interneta veikals 34 valstīs Lindex Group Oyj akcijas tiek kotētas Nasdaq Helsinki biržā. Lielākie akciju turētāji (2020. gada novembrī): Föreningen Konstsamfundet Grouping (10,44 %), Varma pensiju apdrošināšanas fonds (7,93 %), Zviedru literatūras biedrība Somijā (7,52 %), HC Holding Oy Ab (4,16 %).